R O M Â N I A

CONSILIUL JUDEŢEAN

H O T Ă R Â R E
privind aprobarea criteriilor, procedurilor şi atribuţiilor 
specifice ocupării postului de administrator public din cadrul aparatului de specialitate al Consiliului Judeţean Bistriţa-Năsăud


Consiliul Judeţean Bistriţa-Năsăud;

Având în vedere:

           - expunerea de motive nr. 3970/09.07.2012 a Preşedintelui Consiliului Judeţean Bistriţa-Năsăud;
           - raportul de specialitate nr. 3970/1/09.07.2012 al Compartimentului resurse umane, salararizare;

          - raportul nr. 3970/2/2012 al Comisiei de administraţie.
           În temeiul dispoziţiilor art. 97 alin. (1) şi art. 113 alin. (2) din Legea nr. 215/ 2001 privind administraţia publică locală, republicată, cu modificările şi completările ulterioare,
H O T Ă R Ă Ş T E:

              Art.1. Postul de administrator public al Consiliului Judeţean Bistriţa-Năsăud va fi ocupat prin concurs, în condiţiile legii, iar persoana încadrată îşi va desfăşura activitatea în baza unui contract de management, încheiat în conformitate cu legislaţia în vigoare.

             Art.2. Se aprobă criteriile, procedurile şi atribuţiile specifice ocupării postului de administrator public, conform anexei care face parte integrantă din prezenta hotărâre.
           Art.3. Cu ducerea la îndeplinire a prevederilor prezentei hotărâri şi cu comunicarea acesteia se încredinţează Direcţia Administraţie Locală şi Direcţia Economică din cadrul Consiliului Judeţean Bistriţa-Năsăud.

P R E Ş E D I N T E,

Emil Radu Moldovan

